b'\n_START_ARTICLE_\nKafka Prosess\n_START_SECTION_\nHistorien\n_START_PARAGRAPH_\nKafka Prosess sprang ut av Blitz-milj\xc3\xb8et i Oslo. Bandet oppsto p\xc3\xa5 restene av bandet Svart Framtid. Bandet eksisterte fra 1984 til 1987  og var i denne perioden musikalsk sett et av de mer hardtsl\xc3\xa5ende bandene i Norge. Kafka Prosess reiste p\xc3\xa5 turn\xc3\xa9 i bl.a. Danmark, Tyskland og Nederland. I l\xc3\xb8pet av november 1986 gav de ut 6 l\xc3\xa5ter p\xc3\xa5 splitt-LPen One Day Son All This Will Be Yourz som de delte med det britiske bandet Disorder. I l\xc3\xb8pet av sin eksistens bidro Kafka Prosess ogs\xc3\xa5 med l\xc3\xa5ter til ulike samleplater/kassetter. Ytterligere fem l\xc3\xa5ter ble spilt inn med tanke p\xc3\xa5 en syvtommer-utgivelse p\xc3\xa5 X-port Plater. Den kom aldri ut da bandet kort tid etter ble oppl\xc3\xb8st. L\xc3\xa5tene s\xc3\xa5 derimot dagens lys da det tyske plateselskapet Skuld Releases gav ut diskografien Ingen fattige, ingen rike i 2000. Ingen fattige, ingen rike best\xc3\xa5r av 15 l\xc3\xa5ter og dokumenterer alle studioinnspillingene til Kafka Prosess._NEWLINE_Etter at bandet var oppl\xc3\xb8st gikk vokalist Gunnar videre til So Much Hate, gitarist Stian ble etterhvert trommeslager i Within Range, Thomas tok etterhvert over trommene i Stengte d\xc3\xb8rer og gitarist Nils endte opp i Raga Rockers._NEWLINE_Det var snakk om at Kafka Prosess skulle gjenforenes i anledning Blitz sitt 10-\xc3\xa5rsjubileum i 1992, bandet sto t.o.m. oppf\xc3\xb8rt p\xc3\xa5 plakaten. Bandet kom seg derimot aldri ut av \xc3\xb8vingslokalet og spillejobben ble avlyst._NEWLINE_Stian L\xc3\xb8ken bidro som trommeslager i Betenkt fra Drammen med Jan Ivar S\xc3\xb8rby, Andre Stamnes, Tor Bjarne Henriksen, Ivar F. Hansen og Geir O. Knudsen. Bandet er oppl\xc3\xb8st og fikk aldri utgitt materialet sitt.'